Julián Berrendero

Julián Berrendero Martín (* 8. April 1912 in San Agustín del Guadalix; † 1. September 1995 in Madrid) weer en spaansch Radrennfohrer.

Sien Herkunft dicht bi de Sierra de Guadarrama hett hüm hulpen, dat he en Bargspezialist wurrn dee. Sien gröttste Erfolge kunn he bi de Vuelta a España fiern. He hett disse Rundohrt 1941 un 1942 wunnen. 1945 un 1946 keem he jewiesl up den 2. Platz. Insgesamt hett he 11 Deelstrecken bi de Vuelta wunnen un 1942 un 1945 wunn he ok de Bargwertung. 

1936 in sien tweet Johr as Profi, neehm he eerstmals an de Tour de France un wunn glieks de Bargwertung (vör den Belgier Sylvère Maes un den 11. Platz in de Gesamtwertung. 1937 kunn he sogor een Deelstreck up sien Naam schrieven un keem up den 15. Platz in de Gesamtwertung. Dorto keemen noch tallriek Siege bi regionalen Rundfohrten (so ünner annern 1943 und 1946 de Katalonien-Rundfohrt) un Eendagsrennen in Spanien. De Tweete Weltkrieg hett noch mehr Erfolge verhinnert. In sien van 1935 bit 1949 düernd Loopbahn wunn he ok dreemal de spaansch Straatenmeesterschap un tweemal in Cyclocross.

 Weblinks 
 Indrag in de Datenbank Mémoire du cyclisme (franzöösch)
 Biografie up Radsportseiten.net

Kategorie:Mann
Kategorie:Börger von Spanien
Kategorie:Boren 1912
Kategorie:Storven 1995
Kategorie:Radrennfohrer (Spanien)